Държавен вестник, бр. 97, 2012 г., стр. 68

СТР.  68	
Д Ъ Р Ж А В Е Н  В Е С Т Н И К 	
БРОЙ  97
водата, предназначена за консумация от човека“. 
Определени са специалистите от лабораторните 
отдели, които участват в предвиденото по проекта 
обучение във водещи холандски лаборатории за 
изследване на води.
На второ място, традиционно основна роля за 
обучението на служителите има Националният цен­
тър за опазване на общественото здраве. Центърът 
изпраща до всички структури в системата на МЗ, 
вкл. бившите РИОКОЗ, годишната си програма 
за обучения. РИОКОЗ правят съответно годишни 
заявки след консултации и заявки от всички дирек­
ции. За съжаление събраните данни, включително 
от проведените интервюта, показват, че тези заявки 
не се изпълняват, единствено по причина на фи­
нансов недостиг. Всички интервюирани посочиха 
липсата на средства като единствена причина 
за незадоволителното равнище на дейности по 
повишаване на квалификацията. Независимо, че 
ръководителите разрешават на служителите да 
посещават такива курсове, те не им предоставят 
необходимите командировъчни средства и може 
да се каже, че на практика служителите сами 
финансират част от дейностите по повишаване 
на квалификацията си. Затрудненията произтичат 
от недостатъчния бюджет за обучения, който е 
значително по-малък от законово дефинираните 
до 2 на сто от планираните средства за работна 
заплата. Това е обяснимо, като се има предвид 
например, че по данни от Националния доклад за 
състоянието на администрацията за 2009 г. само 
една четвърт от целево предвидените средства 
за специализирано обучение за 2009 г. са реално 
преведени по бюджетите на администрациите. 
Някои от темите на проведени обучения са:
· Качество на питейните води;
· Микробиологично изследване на питейни 
бутилирани води – мембранна филтрация;
· Методи за откриване и преброяване на E.coli 
и ентерококи във води за къпане;
· Вземане на проби води, предназначени за 
микробиологично изследване.
Идентифицираните потребности за тематични 
области на обучение са свързани със строго специ­
ализирани обучения. Липсват обучения например за 
химици, включително при промяна в стандартите 
за изпитания на дадена апаратура. Може да се по­
мисли в посока на обединяване на програмите за 
обучение на МОСВ и МЗ за съвместни обучения 
на специалистите от лабораториите в структурите 
на двете министерства, като по този начин ще 
се поделят и необходимите финансови средства. 
Оценка на вътрешната организация на работа 
и материално-техническата осигуреност 
Вътрешни правила и процедури
Регионалните структури на МЗ имат десетилетен 
опит в проследяване на качеството на питейната 
вода. Мониторингът и контролът на питейната 
вода е в правомощията на инспекциите от дълги 
години, още преди преструктурирането на ХЕИ 
в РИОКОЗ и на РИОКОЗ в РЗИ. Поради това в 
бившите РИОКОЗ има изградена добре работеща 
вътрешна организация на дейностите във връзка с 
изпълнението на тези функции. Създадена е добра 
организация, както и информационна система за 
събиране, обработка и анализиране на резултатите 
от провеждания от водоснабдителните дружества и 
от инспекциите мониторинг на качеството на питей­
ната вода и за изготвяне на периодичните доклади 
до МЗ и съответно обобщените доклади до ЕК.
Дейностите във връзка с водите в регионалните 
инспекции се организират въз основа на годишен 
план, разработен в съответствие с националните 
цели, приоритети и съобразно териториалната 
специфика на проблемите по опазване и контрол 
на общественото здраве. Годишният план за ра­
бота се изготвя по образец, утвърден със заповед 
на главния държавен здравен инспектор и се 
приема от него. В плана се включва обем на ми­
нималната дейност и всяка инспекция има своите 
количествени задачи във връзка с мониторинга. 
Тримесечно резултатите от дейността се отчитат 
в МЗ по определени показатели.
Материално-техническа и информационна оси­
гуреност 
По отношение на апаратурата за мониторинг 
на водите дирекциите „Лабораторни изследвания“ 
във всички бивши РИОКОЗ са сертифицирани 
органи за контрол тип А. Лабораториите в седем 
големи РИОКОЗ са сертифицирани изпитателни 
лаборатории и са снабдени с ново модерно и много 
скъпо оборудване за извършване на лабораторните 
анализи на взетите проби. В тях се извършват из­
следвания и по-сложните химични анализи, докато 
в останалите 21 от бившите РИОКОЗ – изслед­
ванията и анализите на по-рутинните показатели. 
Пет регионални инспекции (както и Националният 
център по радиобиология и радиационна защита) 
са оборудвани с апаратура за спазване на изис­
кванията за защита на лицата от въздействието 
на йонизиращи лъчения, вкл. извършване на 
радиологичен анализ на водите – Бургас, Варна, 
Враца, Пловдив и Русе. Те покриват и обслужват 
всички здравни инспекции в страната и тези им 
функции се запазват и в новите РЗИ.
Материално-техническата и информационната 
обезпеченост за изпълнение на дейностите (според 
интервюираните) като цяло обаче е на незадоволи­
телно равнище. Основните проблемни области са: 
■ Недостиг на компютри и софтуер в повече­
то инспекции. Липсата на достатъчно компютри 
логично води и до ограничен достъп до интернет.
■ В рамките на проект „Укрепване на капацитета 
на Министерство на здравеопазването за докладва­
не на резултатите от провеждания мониторинг на 
качеството на питейната вода пред Европейската 
комисия“ е изготвен специализиран софтуер за 
въвеждане на данните и изготвянето на докладите, 
но не е осигурен необходимият хардуер. 
■ Липсват високопроходими транспортни сред­
ства за извършване на пробовземане от водоиз­
точниците на питейна вода, повечето от които се 
намират в отдалечени и труднодостъпни райони. 
Обичайна практика е съответните В и К друже­
ства да оказват съдействие чрез осигуряване на 
транспорт.
■ Идентифицираните по време на проучването 
проблеми, свързани с лабораторното оборудване, 
са основно в две насоки: